text: [{"text_idx": "#000004", "text": "Ang Partido o panagkumboya (coalition) sa mga partidos mao na ang mahimong mayoriya sa mga membro sa Parliyamento ug mao ang mahimong tigpasiugda sa mga programa ug proyekto sa panggobiyerno nga gipili sa katawhan atol sa Parliyamentaryong piniliay. Isip mayoriya sila gilauman nga magmugna ug mga balaod nga mag-implementar sa maong mga programa ug proyekto. Kini nga sistema mas haom ngadto sa gitawag ug \u201cprogram politics\u201d imbes \u201cpersonality politics\u201d kon politika sa personalidad. Atol sa kampanya sa eleksiyon ang mga partido politikanhon magkompetensiya sa pagbaligya ngadto sa mga pumipili sa ilang programa de gobiyerno. Busa ang programa sa partido o sa gikumboyang mga partido nga mao ang mas daghang kandidato nga napili giisip nga mao ang programa nga gusto sa katawhan nga sagupon ug ipatuman."}, {"text_idx": "#000005", "text": "Ang maong sistema usab magsugyot sa pagtikad ug paglig-on sa mga partido politikal nga nagdala sa nagkadaiyang alternatibong programa sa pangagamhanan, sama sa United Kingdom nga ang kanunay magbangga mao ang Labour Party ug ang Tory Party; ug sa Estados Unidos ang mga Democrats batok sa mga Republicans, etc."}, {"text_idx": "#000008", "text": "Kon ang Parliamento dili kuntento sa binuhatan sa Primer Ministro ug sa Gabinete niini, sila mahimong palagputon pinaagi sa usa ka \u201cNo Confidence vote\u201d sa mayoriya sa mga membro sa Parliyamento."}, {"text_idx": "#000009", "text": "Kon ang Primer Ministro, sa iyang paminaw wala na\u2019y suporta ang iyang partido ug ang kwalisyon niini ngadto sa programa de gobiyerno diin sila gipili sa katawhan, o\u2019 dili ba aduna nay dako\u2019ng panagkabangi sa mga nasudnong polisiya, mahimo niyang awhagon ang pagbungkag sa Parliyamento ug pagtawag ug bag-ong eleksiyon sa mga bag-ong membro sa Parliyamento arong maresolba ang isyu nga gikabangi-an mismo sa katawhan nga mao ang mopili."}, {"text_idx": "#000010", "text": "Kon mabungkag ang Parliyamento (parliament is dissolved), ang gobiyerno padayon nga maglihok ubos sa pagpadagan sa mga membro sa Serbisyo Sibil (career members of the Civil Service). (Sunod: Ang politikanhon nga panglantaw ni Presidente Duterte: Matuman kaha?)"}, {"text_idx": "#000012", "text": "Enjoy this blog? Please spread the word :)"}]